wannaphong/clean_thaiwikipedia huggingface dataset:
# ประเทศยูกันดาในโอลิมปิกเยาวชนฤดูร้อน 2014
ประเทศยูกันดา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติยูกันดาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 6 คน ใน 4 ชนิดกีฬา ผลการแข่งขันครั้งนี้ประเทศยูกันดาได้รับเหรียญเหรียญเงินเพียงเหรียญเดียว

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่     Athletics  Boys' 800 m  

 นักกีฬาที่เข้าร่วม 

กีฬาชายหญิงรวม      

 กรีฑา 

ผลการแข่งขันดังนี้ :
นักกีฬารายการรอบคัดเลือกชิงชนะเลิศผลอันดับผลอันดับGeofrey Balimumiti800 m1:50.433 Q1:49.37Steven Mande1500 m3:54.88 PB14 qB3:59.1215
# ล้อขับเคลื่อน
คำว่า ล้อขับเคลื่อน  ในอุตสาหกรรมการขนส่งระบบราง หมายถึง ตัวตู้รถไฟ ซึ่งเป็นได้ทั้งตู้ที่มีและไม่มีเครื่องยนต์ เช่น รถจักร ตู้โดยสาร ตู้สินค้า ในสหรัฐ คำนิยามนี้ได้ขยายออกจากรถไฟเดิม โดยจะรวมถึงยานพาหนะมีล้อที่ถูกใช้บนท้องถนนโดยนักธุรกิจ

ในบริเตนใหญ่ ประเภทของล้อขับเคลื่อนจะมีรหัสกำเนิด ส่วนใหญ่มักเป็นชื่อสัตว์ ยกตัวอย่างเช่น "คางคก" ถูกใช้กับรถสัมภาระมีเครื่องห้ามล้อของการรถไฟเกรตเวสเทิร์น ในขณะที่ตู้สินค้าสำหรับการบำรุงทางของการรถไฟบริติช จะใช้ชื่อปลา รหัสเหล่านี้ใช้งานผ่านโทรเลข ซึ่งคล้ายกับรหัสอีเอ็มเอสในปัจจุบัน
# การจับสลาก
ในวิธีการปกครอง การจับสลาก  เป็นการเลือกข้าราชการการเมืองจากการสุ่มตัวอย่างผู้สมัคร ระบบนี้ตั้งใจรับประกันว่าภาคีที่มีความสนใจและมีความสามารถทุกฝ่ายจะมีโอกาสเท่ากันในการรับตำแหน่งสาธารณะ นอกจากนี้ยังลดการแบ่งฝักแบ่งฝ่าย เพราะไม่มีประโยชน์ในการให้คำสัญญาแก่เขตเลือกตั้งสำคัญหากผู้ดำรงตำแหน่งมาจากการจับสลาก ในประชาธิปไตยแบบเอเธนส์โบราณ การจับสลากเป็นวิธีการตามประเพณีและวิธีการหลักในการแต่งตั้งผู้ดำรงตำแหน่งการเมือง และถือเป็นคุณลักษณะสำคัญของประชาธิปไตย

ปัจจุบันการจับสลากใช้เพื่อเลือกคณะลูกขุนในระบบคอมมอนลอว์ และบางทีใช้ในการจัดกลุ่มพลเมืองที่มีอำนาจให้คำปรึกษาทางการเมือง เช่น ลูกขุนพลเมือง หรือสมัชชาพลเมือง
# ยูเครนเนียนซูเปอร์คัพ
ยูเครนเนียนซูเปอร์คัพ  เป็นการแข่งขันฟุตบอลซูเปอร์คัพของประเทศยูเครน โดยจัดขึ้นทุกปีในช่วงก่อนเปิดยูเครนเนียนพรีเมียร์ลีกฤดูกาลใหม่ ยูเครนเนียนซูเปอร์คัพเป็นการพบกันระหว่างผู้ชนะเลิศพรีเมียร์ลีกกับผู้ชนะเลิศยูเครนเนียนคัพ ระหว่าง ค.ศ. 2008–2014 การแข่งขันเคยใช้ชื่อว่า อินเตอร์ซูเปอร์คัพออฟยูเครนFokstrot is the official sponsor of the Ukrainian Super Cup (Фокстрот – официальный спонсор Суперкубка Украины). UA-Football. 5 July 2017 ใน ค.ศ. 2017 ได้เปลี่ยนชื่อ ซูเปอร์คัพฟอกสตรอต

 ผลงาน 
 แบ่งตามสโมสร 
 สโมสร ชนะเลิศ รองชนะเลิศ ปีชนะเลิศ ชัคตาร์ดอแนตสก์87 2005, 2008, 2010, 2012, 2013, 2014, 2015, 2017 ดือนามอกือยิว85 2004, 2006, 2007, 2009, 2011, 2016, 2018, 2019 วอร์สกลาปอลตาวา—1 ตาวรียาซิมแฟรอปอล—1  แมตาลูรฮ์ดอแนตสก์—1  ชอร์นอมอแรตส์ออแดซา—1 ทั้งหมด1616

 แบ่งตามการคัดเลือก 
 ที่มา ชนะเลิศ รองชนะเลิศ ชนะเลิศ พรีเมียร์ลีก115 รองชนะเลิศ พรีเมียร์ลีก 31 ชนะเลิศ ยูเครนเนียนคัพ16 รองชนะเลิศ ยูเครนเนียนคัพ 14ทั้งหมด1616
# วัดรวก
วัดรวก อาจหมายถึง
 วัดรวก อำเภอบางกรวย จังหวัดนนทบุรี
 วัดรวก อำเภอพระประแดง จังหวัดสมุทรปราการ
# มากี ซาล
มากี ซาล  เป็นนักการเมืองชาวเซเนกัลซึ่งดำรงตำแหน่งประธานาธิบดีคนที่ 4 ของเซเนกัลตั้งแต่ปี ค.ศ. 2012 ถึง ค.ศ. 2024 เขาเคยดำรงตำแหน่งนายกรัฐมนตรีเซเนกัลตั้งแต่ ค.ศ. 2004 ถึง ค.ศ. 2007
# แกงโฮะ
แกงโฮะ หรือ คั่วโฮะ เป็นอาหารไทยภาคเหนือ โดยคำว่า โฮะ แปลว่า รวม เป็นอาหารที่นำเอาอาหารหลาย ๆ อย่างมารวมกัน แต่เดิมทำจากอาหารที่เหลือหลายอย่าง แล้วมาปรุงรสตามชอบ แต่ปัจจุบันนิยมใช้ของสดในการปรุงและใช้แกงฮังเลเป็นเครื่องปรุง

แกงโฮะอาจมีที่มาจากแกงฮินเลหรือแกงฮังเลของพม่า คาดว่าเกิดที่วัด เนื่องจากในเทศกาลสำคัญทางศาสนา เช่น วันเข้าพรรษา วันออกพรรษา วันสงกรานต์ ชาวบ้านจะนำอาหารมาถวายพระเป็นจำนวนมาก ทำให้พระฉันไม่หมด และในสมัยก่อนไม่มีตู้เย็น จะปล่อยให้เสียก็เสียดาย แล้วอาหารที่นำมาถวายก็เป็นอาหารดี อย่าง ห่อนึ่ง หมูปิ้ง หมูทอด แกงอ่อม ลาบ แคบหมู และอาจมีแกงใส่กะทิบ้าง ลูกวัดจึงนำอาหารเหล่านั้นมาโฮะ เติมน้ำแล้วเทน้ำออกเพื่อล้างความบูดออกบ้าง จากนั้นขึ้นตั้งไฟหรือผัดในน้ำมัน เติมเกลือ น้ำปลา พริกสด หรือพริกขี้หนู ปรุงรสตามชอบเติมวัตถุดิบเพิ่ม เช่น วุ้นเส้น หน่อไม้ และแต่งกลิ่นโดยใส่ใบมะกรูด ตะไคร้ 

ในปัจจุบัน แกงโฮะที่ปรุงใหม่ ไม่ได้ใช้ของเหลือมาทำ จะใช้เนื้อหมูติดมันและผักต่าง ๆ เช่น ผักกาดขาว กะหล่ำปลี ถั่วฝักยาว ผักตำลึง หน่อไม้ดอง วุ้นเส้น มะเขือ ใบมะกรูด ปรุงรสด้วยน้ำพริกที่ประกอบด้วยพริกสด หัวหอม กระเทียม เกลือ กะปิ โขลกเข้าด้วยกันให้ละเอียด นำเครื่องปรุงต่าง ๆ มาผัด แล้วใส่ผัก เติมน้ำพอสมควร เคี่ยวให้แห้ง ใส่วุ้นเส้น โรยพริกขี้หนูและใบมะกรูด
# วัดคู่สร้าง
วัดคู่สร้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านวัดคู่สร้าง ตำบลในคลองบางปลากด อำเภอพระสมุทรเจดีย์ จังหวัดสมุทรปราการ

วัดคู่สร้างสร้างโดยสองสามีภรรยาชื่อสุดและรอด เป็นผู้ถวายที่ดินและดำเนินการสร้างวัดเริ่มตั้งแต่ พ.ศ. 2412 ขนานนามวัดว่า วัดสุดรอดศรัทธาธรรม ต่อมาเปลี่ยนชื่อเป็น วัดคู่สร้าง เพื่อเป็นเกียรติแก่สองสามีภรรยาผู้สร้าง วัดคู่สร้างได้รับพระราชทานวิสุงคามสีมาเมื่อวันที่ 14 มีนาคม พ.ศ. 2510 และได้ประกอบพิธีผูกพัทธสีมาเมื่อวันที่ 7 เมษายน พ.ศ. 2513 วัดได้เปิดสอนพระปริยัติธรรมเริ่มมาตั้งแต่ พ.ศ. 2490 โรงเรียนสอนเด็กก่อนเกณฑ์ เปิดสอนตั้งแต่ พ.ศ. 2515 ยังมีหน่วยอบรมประชาชนประจำตำบล ห้องสมุด และโรงเรียนประชาบาลตั้งอยู่ในวัด วัดคู่สร้างยังได้รับวัดพัฒนาตัวอย่างและอุทยานศึกษา เจ้าอาวาสองค์ปัจจุบันคือ พระมงคลญาณวิกรม (บัญญัติ โชติธมฺโม)

รายนามเจ้าอาวาส
 พระอธิการลำเจียก พ.ศ. 2412–2419
 พระอธิการแจง พ.ศ. 2420–2426
 พระอธิการปลั่ง พ.ศ. 2427–2434
 พระอธิการสอน พ.ศ. 2435–2439
 พระอธิการฟู พ.ศ. 2440–2446
 พระอธิการซุ้ย พ.ศ. 2447–2451
 พระอธิการขำ พ.ศ. 2452–2459
 พระอธิการศรี พ.ศ. 2460–2469
 พระครูศาสตร์ พ.ศ. 2470–2489
 พระครูใบฏิกาประยงค์ พ.ศ. 2490–2499 
 พระมงคลญาณวิกรม (บัญญัติ โชติธมฺโม) พ.ศ.2499-2567
 พระครูภาวนาสมุทรคุณ (สุดใจ ปญฺญาทีโป) รักษาเจ้าอาวาส ปัจจุบัน
# แกงแค
แกงแค ภาษาล้านนาว่า แก๋งแค  เป็นอาหารไทยภาคเหนือ ประเภทแกง อาจกินกับข้าวสวย หรือข้าวเหนียว ทางภาคเหนือใช้ผักท้องถิ่นหรือตามฤดูกาล ไม่นิยมใช้ผักที่มีเมือกลื่นหรือเปื่อยง่ายมาทำ แกงแคจะเติมน้ำเล็กน้อยเพราะมีน้ำจากผักอยู่แล้ว จะเรียกชื่อแกงแคตามชนิดของเนื้อสัตว์ที่นำมาเป็นส่วนผสมนั้น เช่น แกงแคไก่ แกงแคกบ แกงแคจิ๊นงัว แกงแคปลาแห้ง

 ส่วนผสม 
แกงแคใช้เครื่องปรุงเป็นสารพัดผัก เช่น ตำลึง ชะพลู ชะอม เสลดพังพอนตัวเมีย (ลิ้นเขียด) ผักชีฝรั่ง ดอกแค ยอดคูน ผักคราดหัวแหวน ยอดดีปลี มารวมทำเป็นแกง ใส่เนื้อย่าง เช่น วัว ควาย หรือหมู ไก่ กบ หรือใช้เนื้อตากแห้ง ปลาแห้ง ปรุงรสด้วยน้ำพริก ซึ่งประกอบด้วย พริกแห้ง ข่าหั่น ขมิ้น ตะไคร้ซอย กระเทียมแกะเปลือก หอมแดงปอกเปลือก กะปิแกง เกลือเม็ด ปลาร้าสับเล็กน้อย นำมาโขลกให้ละเอียด แกงแคมีน้ำพอขลุกขลิก มีรสเผ็ด หวาน เค็ม ที่เกิดจากการปรุงน้ำปลา ส่วนความหวานได้จากน้ำของผัก หอมมะแขว่น รสชาติไม่จัด 

แกงแคอาจแกงในลักษณะแห้ง เรียกว่า คั่วแค หรืออาจเติมข้าวคั่วและห่อใบตองแล้วนำไปนึ่ง เรียกว่า ห่อนึ่งแค หากแกงแคเหลือ อาจไปรวมกับแกงอื่น เช่น แกงฮังเล แกงอ่อม เติมหน่อไม้ดอง วุ้นเส้น และผักอื่นอีก ก็สามารถเป็นแกงโฮะอีกอย่าง

 สิ่งสืบเนื่อง 
ด้วยลักษณะของแกงแคที่นำผักหลากชนิดมารวมกัน จึงมีการเรียกหมู่บ้านที่มีคนหลากหลายชาติพันธุ์ ว่า บ้านแกงแค หรือคำว่า ธัมม์แกงแค มีความหมายถึง คัมภีร์ที่มีการรวมเอาหลากหลายเรื่องเข้ามารวมเป็นไม้ประกับธัมม์เดียวกัน โดยธัมม์แกงแคมักเป็นธัมม์ชะตา เช่น ธัมม์ประจำวันเกิด เดือนเกิด ปีเกิด ที่นำมาถวายพระเป็นต้น ขณะที่โดยปกติจะแยกเป็นแต่ละเรื่องแต่เป็นหลายผูก
# ประเทศบาฮามาสในโอลิมปิกเยาวชนฤดูร้อน 2014
ประเทศบาฮามาส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติบาฮามาสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 14 คน ใน 4 ชนิดกีฬา ผลการแข่งขันครั้งนี้ประเทศบาฮามาสได้รับเหรียญรางวัลแบ่งเป็น 0 เหรียญทอง 0 เหรียญเงิน และ 2 เหรียญทองแดง รวมทั้งหมด 2 เหรียญ

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่     Swimming  Girls' 800 m freestyle       Athletics  Boys' 400 m  

 นักกีฬาที่เข้าร่วม 

กีฬาชายหญิงรวม      

 กรีฑา 

ผลการแข่งขันดังนี้ :
นักกีฬารายการรอบคัดเลือกชิงชนะเลิศผลอันดับผลอันดับTyler Bowe100 m10.786 Q10.968Henry Delauze400 m47.445 Q46.91Tavonte Mott110 m hurdles13.86 PB12 qB14.0911
# วัดจากแดง
วัดจากแดง เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่หมู่ที่ 6 บ้านวัดจากแดง ตำบลทรงคนอง อำเภอพระประแดง จังหวัดสมุทรปราการ เจ้าอาวาสรูปปัจจุบันคือ พระราชวัชรบัณฑิต ในปัจจุบันทางวัดยังได้จัดให้มีการเรียนการสอนเพิ่มขึ้น มีหลักสูตรการศึกษาบาลีใหญ่ ซึ่งเป็นหลักสูตรที่ทางวัดจัดทำขึ้นเพื่อการค้นคว้าพระไตรปิฏก การเรียนพระไตรปิฏกฉบับภาษาบาลี และการค้นคว้าคัมภีร์โบราณฉบับต่าง ๆ เป็นอาทิ

ประวัติ
วัดสร้างขึ้นราวปี พ.ศ. 2325 สันนิษฐานว่ามาจากคำว่า จากแดน คือจากคนอพยพมาจากอยุธยา ต่อมาได้เพี้ยนเป็นจากแดง เมื่อสร้างวัดขึ้นแล้วได้ขนานนามตามท้องที่ตั้งวัดสืบต่อมาจนปัจจุบัน วัดจากแดงได้รับพระราชทานวิสุงคามสีมาเมื่อประมาณ พ.ศ. 2330  เดิมมีคลองอยู่ข้างวัดแต่ต่อมาได้ถมคลองเป็นถนนชื่อ ถนนจากแดง

อาคารเสนาสนะ
วัดมีเนื้อที่ 15 ไร่ 2 งาน 56 ตารางวา แวดล้อมด้วยสวนมะพร้าว ตั้งอยู่ริมแม่น้ำเจ้าพระยา ทิศตะวันตก ติดกับคลองจากแดง ภายในวัดมีอาคารเสนาสนะ ดังนี้ อุโบสถกว้าง 7.75 เมตร ยาว 23.55 เมตร สร้างเมื่อ พ.ศ. 2401 บูรณะ พ.ศ. 2504 หน้าบันประดับด้วยถ้วยชามลายคราม กุฎีสงฆ์ จำนวน 3 หลังเป็นอาคาร ครี่งตึกครึ่งไม้ หอสวดมนต์ 2 ชั้น ศาลาการเปรียญกว้าง 10.45 เมตร ยาว 29 เมตร 

ในวิหารมี หลวงพ่อหิน ซึ่งขุดพบบริเวณโบสถ์เก่า คาดว่าสร้างขึ้นประมาณ พ.ศ. 2325 ในด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2524 จนถึงปัจจุบัน 

รายนามเจ้าอาวาส
 พระอธิการสุด
 พระอธิการปั่น
 พระอธิการมอม
 พระอธิการเปลื้อง (พ.ศ. 2475–2480)
 พระอธิการทองอยู่ (พ.ศ. 2481–2489)
 พระอธิการบู่ (พ.ศ. 2490–2494)
 พระอธิการทองคำ (พ.ศ. 2495–2502)
 พระอธิการยุ้ย (พ.ศ. 2503–2508)
 พระอธิการเผือก โสภิโต (พ.ศ. 2509–2520)
 พระอธิการนิตย์ อภิญโท (พ.ศ. 2521–2522)
 พระครูธรรมธรสุมนต์ นนฺทิโก อัครมหาบัณฑิต (พ.ศ. 2523–2562)
 พระราชวัชรบัณฑิต (ธมฺมาลงฺกาโร) พ.ศ. 2563–ปัจจุบัน
# สัญญาประชาคม (รูโซ)
สัญญาประชาคม  เดิมชื่อ ว่าด้วยสัญญาประชาคม หรือหลักการสิทธิการเมือง (,) โดย ฌ็อง-ฌัก รูโซ เป็นหนังสือในปี 1762 ซึ่งรูโซตั้งทฤษฎีเกี่ยวกับทางที่ดีที่สุดในการตั้งชุมชนการเมืองเมื่อเผชิญกับปัญหาสังคมพาณิชย์ 

สัญญาประชาคม ช่วยบันดาลใจการปฏิรูปการเมืองหรือการปฏิวัติในทวีปยุโรป โดยเฉพาะอย่างยิ่งในประเทศฝรั่งเศส สัญญาประชาคม แย้งความคิดว่าพระมหากษัตริย์ได้รับพระราชทานอำนาจจากพระเป็นเจ้าในการออกกฎหมาย รูโซให้เหตุผลว่ามีเพียงประชาชนซึ่งเป็นเจ้าของอำนาจอธิปไตยเท่านั้นที่เป็นผู้มีสิทธิสมบูรณ์
# พระปิดตา
พระปิดตา คือ พระพุทธรูปขนาดเล็ก หรือพระเครื่อง ลักษณะขององค์พระท่านเป็นการยกพระหัตถ์ ปิดพระพักตร์ (ปิดรวม ตา หู จมูก ปาก) พระปิดตามี 3 ประเภทคือ พระปิดตาชนิดปิดตานั่งยอง พระปิดตาชนิดปิดตานั่งขัดสมาธิยกหัตถ์ปิดทวารทั้งเก้า และพระปิดตาชนิดปิดตานั่งขัดสมาธิ ยกหัตถ์ทั้งสองขึ้นปิดพระพักตร์ เว้นส่วนอื่น

พระปิดตาที่โด่งดัง คือ พระปิดตากรุวัดท้ายย่าน จังหวัดชัยนาท (วัดทัพย่าน) พระปิดตาแร่บางไผ่หลวงปู่จันวัดโมลี พระปิดตาหลวงปู่เอี่ยมวัดหนัง พระปิดตาหลวงพ่อทับวัดทอง พระปิดตาหลวงปู่นาควัดห้วยจระเข้ พระปิดตาหลวงปู่ศุข พระปิดตาเนื้อผงคลุกรัก 5 เสือชลบุรี (หลวงพ่อแก้ว หลวงปู่เจียม หลวงพ่อครีพ หลวงพ่อโต หลวงปู่ภู่) พระปิดตาหลวงปู่เฮี้ยงวัดป่า หลวงปู่ภูวัดต้นสน เป็นต้น

ประวัติ
พระปิดตา มีประวัติว่าเป็นอัครสาวกองค์หนึ่ง ชื่อพระควัมปติ แสดงออกถึงนัยยะแห่งธรรม และผู้ศรัทธาเชื่อกันว่า สามารถดลบันดาลโชคลาภ เงินทอง มีกินมีใช้สมบูรณ์พูนสุข ส่วนที่มีการปิดทวารทั้งเก้า ปิดตา หู จมูก ปาก และก้น ที่เรียกว่า มหาอุด เป็นอุปเท่ห์หมายถึง ตอนที่พระภควัมปติท่านกำลังเข้านิโรธสมบัติ ทวารทั้งเก้าก็จะปิดสนิท ไม่ยินดียินร้ายกับกิเลสทั้งหลาย เป็นความดับสนิท ของอาสวะกิเลสต่าง ๆ ที่ไม่อาจจะมาแผ้วพานได้เลย อันเป็นการป้องกันสรรพภยันตรายทั้งหลายทั้งปวง

ต้นกำเนิดของการสร้างพระปิดตา เชื่อว่ามาจากคติการสร้างพระเครื่องของเขมร เผยแพร่เข้าสู่การสร้างพระเครื่องไทย พระปิดตาในยุคแรกเป็นเนื้อโลหะ ได้แก่ พระปิดตากรุวัดท้ายย่าน อำเภอสรรคบุรี จังหวัดชัยนาท ต่อมาจึงมีการสร้างพระปิดตาเนื้อผงคลุกรักและพระปิดตาอื่น ๆ เช่น พระปิดตาหลวงพ่อแก้ว วัดเครือวัลย์ จังหวัดชลบุรี จนได้รับความนิยมแพร่หลายช่วงต้นกรุงรัตนโกสินทร์ เช่น พระปิดตาวัดพลับ (วัดราชสิทธาราม) พระปิดตาวัดหนัง พระปิดตาวัดทอง พระปิดตาหลวงปู่ศุข พระปิดตาแร่บางไผ่ และ พระปิดตาหลวงปู่ยิ้ม เป็นต้น 

ประเภท
 พระปิดตาชนิดปิดตานั่งยอง หรือ พระปิดตามหาอุด เป็นพิมพ์พระนั่งยองพระปิดทวารทั้งเก้า มีคุณด้านคงกระพันชาตรี แคล้วคลาด ป้องกันอันตรายต่าง ๆ
 พระปิดตาชนิดปิดตานั่งขัดสมาธิยกหัตถ์ปิดทวารทั้งเก้า มีคุณด้านการป้องกันอันตรายต่าง ๆ
 พระปิดตานั่งขัดสมาธิ ยกหัตถ์ทั้งสองขึ้นปิดพระพักตร์ เว้นส่วนอื่น เป็นพระเมตตามหานิยมและลาภผล
# ปิโตรเลียมเจลลี
ปิโตรเลียมเจลลี  หรือ ปิโตรลาทัม (petrolatum) เป็นเนื้อสารไฮโดรคาร์บอนกึ่งแข็ง มีเลขคาร์บอนสูงกว่า 25 ลักษณะไม่มีสีถึงสีเหลืองอ่อน ไม่มีกลิ่นและรส มีจุดหลอมเหลวระหว่าง 40–70 องศาเซลเซียส (105–160 องศาฟาเรนไฮต์) ติดไฟเมื่อเปลี่ยนสถานะเป็นของเหลว ส่วนที่ติดไฟคือไอระเหยไม่ใช่ตัวของเหลว ปิโตรเลียมเจลลีไม่ละลายน้ำ แต่ละลายในตัวทำละลายอินทรีย์ เช่น ไดคลอโรมีเทน คลอโรฟอร์ม เบนซีน และน้ำมันสนVaseline (Petroleum Jelly) Material Safety Data Sheet (MSDS)  (June 15, 2007). MakingCosmetics.com Inc. Retrieved August 5, 2011. มีเลขอีคือ E905b 

วัตถุดิบของปิโตรเลียมเจลลีได้รับการค้นพบครั้งแรกในปี ค.ศ. 1859 ที่แท่นขุดเจาะน้ำมันในเมืองไททัสวิลล์ รัฐเพนซิลเวเนีย ประเทศสหรัฐ คนงานแท่นขุดเจาะใช้สารนี้ทาแผลเพราะเชื่อว่าช่วยสมานแผลเร็วขึ้นThe History of Vaseline Petroleum Jelly began in the Pennsylvania Oil Fields!, Drake Well Museum pamphlet, copyright 1996 by Holigan Group Ltd, Dallas, Texas. ต่อมารอเบิร์ต ชีสโบรห์ นักเคมีผู้เคยมีผลงานกลั่นเชื้อเพลิงจากน้ำมันจากวาฬหัวทุย มาที่เมืองนี้เพื่อศึกษาสารชนิดนี้ เขาเก็บตัวอย่างสารไปสกัดและกลั่นจนได้เจลสีอ่อนที่มีคุณสมบัติในการรักษาบาดแผล ในปี ค.ศ. 1870 ชีสโบรห์ตั้งโรงงานผลิตปิโตรเลียมเจลลีในชื่อวาสลีน และจดสิทธิบัตรวิธีการผลิตในปี ค.ศ. 1872

เดิมปิโตรเลียมเจลลีได้รับการวางตลาดในฐานะขี้ผึ้งสำหรับใช้เฉพาะจุด แต่ต่อมาใช้เป็นส่วนผสมผลิตภัณฑ์บำรุงเส้นผมและผิวหนัง นอกจากนี้ยังใช้ในการเคลือบผิว หล่อลื่น ป้องกันสนิม และเป็นตัวรักษาสภาพในวัตถุระเบิด ปิโตรเลียมเจลลีเป็นที่ยอมรับทั่วไปว่าปลอดภัย แต่อาจส่งผลข้างเคียงในรายที่มีอาการแพ้ ขณะที่สำนักงานเคมีภัณฑ์ยุโรป (European Chemicals Agency หรือ ECHA) ระบุว่าสารนี้อาจก่อมะเร็ง เนื่องจากในกระบวนการสกัดปิโตรเลียมเจลลีมีสารก่อมะเร็งผสมอยู่ และสารมีระดับความบริสุทธิ์แตกต่างกัน
# สเปกตรัมการเมือง
สเปกตรัมการเมือง  เป็นระบบในการกำหนดลักษณะและจำแนกจุดยืนทางการเมืองที่แตกต่างกันแต่มีความสัมพันธ์ซึ่งกันและกัน ตำแหน่งเหล่านี้ตั้งอยู่บนเรขาคณิตพิกัดหนึ่งหรือหลายพิกัดที่แสดงมิติทางการเมืองที่เป็นอิสระ นิพจน์ เข็มทิศทางการเมือง และ แผนที่ทางการเมือง ใช้เพื่ออ้างถึงสเปกตรัมการเมืองเช่นกัน โดยเฉพาะกับแบบจำลองสองมิติที่เป็นที่นิยม

สเปกตรัมที่ประเทศส่วนใหญ่นิยมใช้ ได้แก่ การเมืองฝ่ายซ้าย–ฝ่ายขวา ซึ่งแต่เดิมอ้างถึงการจัดที่นั่งในรัฐสภาฝรั่งเศสหลังการปฏิวัติ (ค.ศ. 1789 – 1799) โดยมีกลุ่มหัวรุนแรงอยู่ฝ่ายซ้าย และขุนนางอยู่ฝ่ายขวา ในขณะที่ลัทธิคอมมิวนิสต์และสังคมนิยมมักได้รับการยกย่องในระดับสากลว่าอยู่ฝ่ายซ้าย ส่วนอนุรักษนิยมและลัทธิฟาสซิสต์ได้รับการยกย่องในระดับสากลว่าอยู่ฝ่ายขวา ส่วนเสรีนิยมอาจหมายถึงสิ่งที่แตกต่างกันในบริบทที่แตกต่างกันบางครั้งอยู่ฝ่ายซ้าย (เสรีนิยมสังคม) และบางครั้งอยู่ฝ่ายขวา (เสรีนิยมอนุรักษ์) ผู้ที่มีมุมมองระดับกลางบางครั้งถูกจัดให้เป็นผู้ที่อยู่ในการเมืองสายกลาง การเมืองที่ปฏิเสธการเมืองฝ่ายซ้าย–ฝ่ายขวา มักเรียกว่า การเมืองเชิงผสาน แม้ว่าป้ายจะมีแนวโน้มที่จะกำหนดตำแหน่งที่มีตำแหน่งตรรกะบนสเปกตรัม 2 แกนไม่ถูกต้อง เนื่องจากดูเหมือนว่าจะนำมารวมกันแบบสุ่มบนสเปกตรัมฝ่ายซ้าย–ฝ่ายขวา ฝ่ายละ 1 แกน 

นักรัฐศาสตร์มักตั้งข้อสังเกตว่าสเปกตรัมฝ่ายซ้าย–ฝ่ายขวาเพียงแกนเดียวเรียบง่ายเกินไป และไม่เพียงพอสำหรับการอธิบายรูปแบบที่มีอยู่ในความเชื่อทางการเมือง และรวมถึงแกนอื่น ๆ แม้ว่าคำอธิบายที่ตรงข้ามขั้วอาจแตกต่างกันไป แต่แกนของสเปกตรัม 2 แกนที่นิยมมักจะแยกระหว่างประเด็นทางเศรษฐกิจ (ในมิติซ้าย-ขวา) และประเด็นทางสังคมและวัฒนธรรม (ในมิติของอำนาจ-เสรีภาพ)
# สโมสรฟุตบอลแมตาลิสต์คาร์กิว
สโมสรฟุตบอลแมตาลิสต์คาร์กิว  เป็นอดีตสโมสรฟุตบอลยูเครน ตั้งอยู่ที่คาร์กิว ก่อตั้งขึ้นใน ค.ศ. 1925 และได้ลงเล่นในรายการแข่งขันของสหภาพโซเวียต โดยได้เลื่อนชั้นสู่โซเวียตท็อปลีกใน ค.ศ. 1960 หลังจากที่มีช่วงลำบากในการตกชั้นลงไปเล่นในลีกรอง สโมสรเลื่อนชั้นกลับสู่ท็อปลีกอีกครั้งใน ค.ศ. 1982 และลงเล่นตลอดมาจนกระทั่งลีกถูกยุบ สโมสรชนะเลิศโซเวียตคัพหนึ่งสมัย และจบรองชนะเลิศหนึ่งครึ่ง พวกเขาเคยจบรองชนะเลิศยูเครนเนียนพรีเมียร์ลีกในฤดูกาล 2012–13 และจบอันดับที่สามอีก 6 ครั้ง สนามเหย้าของสโมสรคือสนามกีฬาแมตาลิสต์ ซึ่งเป็นสนามกีฬาอเนกประสงค์ มีความจุ 40,003 ที่นั่ง สนามแห่งนี้สร้างใน ค.ศ. 1926 และขยายความจุเพื่อจัดการแข่งขันฟุตบอลชิงแชมป์แห่งชาติยุโรป 2012

แมตาลิสต์ยุติการดำเนินการใน ค.ศ. 2016 เนื่องจากล้มละลาย ทำให้สโมสรถูกนำออกจากยูเครนเนียนพรีเมียร์ลีก หลังจากที่แซร์ฮีย์ กูร์แชนกอ หนีคดีในเดือนกุมภาพันธ์ ค.ศ. 2014 ผลจากการปฏิวัติยูเครน ค.ศ. 2014 หลังจากการยุบสโมสร มีสองสโมสรที่ก่อตั้งขึ้นใหม่ในคาร์กิว ในเดือนกรกฎาคม ค.ศ. 2016 สโมสรกีฬาแมตาลิสต์คาร์กิวได้เริ่มลงเล่นในแชมเปียนชิปแห่งแคว้นคาร์กิวKharkiv Regional League standings In Kharkiv was created an alternative "Metallist", SQ news (10 July 2016) โดยมีประธานสโมสรเป็นอดีตเจ้าของแมตาลิสต์ ชื่อว่า แซร์ฮีย์ กูร์แชนกอ ต่อมาในเดือนกรกฎาคม ค.ศ. 2016 อีกหนึ่งสโมสรชื่อว่า แมตาลิสต์ 1925 คาร์กิว ได้เริ่มแข่งขันในฟุตบอลลีกสมัครเล่นยูเครน โดยตั้งเป้าหมายในการเลื่อนชั้นสู่ยูเครนเนียนเซคันด์ลีก ซึ่งเป็นลีกอาชีพIn Kharkov, presented the team "Metallist 1925", SQ (25 August 2016) แมตาลิสต์ 1925 คาร์กิว มีบริษัทที่ไม่เกี่ยวข้องกับทีมเดิมเป็นเจ้าของThey became known to the founders of the new "Metalist", SQ news (20 August 2016)

ในเดือนตุลาคม ค.ศ. 2017 ศาลยูเครนริบทรัพย์สโมสรฟุตบอลแมตาลิสต์คาร์กิว (เดิม) จากกูร์เชนโก โดยริบไว้ในฐานะทรัพย์สินของรัฐ ในเวลานั้น สโมสรไม่ได้ลงแข่งขันในรายการใดแล้วThe court returned the Metalist FC to the state property, The Ukrainian Week (3 October 2017)

 เกียรติประวัติ 
 ลีก 
 ยูเครนเนียนพรีเมียร์ลีก
 รองชนะเลิศ: 2012–13
 อันดับที่สาม (6): 2006–07, 2007–08 (ไม่ได้รับเหรียญLausanne court upholds UEFA decision to disqualify FC Metalist from European competitions, says club’s vice president, Interfax-Ukraine (28 August 2013)UEFA happy with CAS decision on Metalist complaint, Interfax-Ukraine (28 August 2013)), 2008–09, 2009–10, 2010–11, 2011–12, 2013–14
 โซเวียตเฟิสต์ลีก
 ชนะเลิศ: 1981
 ยูเครนเนียนเฟิสต์ลีก
 รองชนะเลิศ: 2003–04
 Championship of the Ukrainian SSR
 ชนะเลิศ: 1978"Metalist" celebrates anniversary, SQ (12 December 2015)

 ถ้วย 
 โซเวียตคัพ
 ชนะเลิศ: 1987–88
 รองชนะเลิศ: 1983
 ยูเครนเนียนคัพ
 รองชนะเลิศ: 1992
 USSR Federation Cup
 รองชนะเลิศ: 1987
 โซเวียตซูเปอร์คัพ
 รองชนะเลิศ: 1989
# ไรน์เอแนร์กีชตาดีอ็อน
ไรน์เอแนร์กีชตาดีอ็อน  เป็นสนามฟุตบอลที่ตั้งอยู่ที่โคโลญในประเทศเยอรมนี สร้างขึ้นบนพื้นที่เดิมของสนามกีฬา Müngersdorfer ทั้งสองยุค สนามแห่งนี้เป็นสนามเหย้าของแอร์สเทอ เอ็ฟเซ เคิลน์ ในบุนเดิสลีกา และเป็นหนึ่งใน 5 สนามที่ใช้จัดการแข่งขันฟีฟ่าคอนเฟเดอเรชันส์คัพ 2005 และฟุตบอลโลก 2006 และจะใช้จัดการแข่งขันยูฟ่ายูโรปาลีก นัดชิงชนะเลิศ 2020 แบบไม่มีผู้ชม โดยในนัดชิงชนะเลิศนั้น จะใช้ชื่อสนามว่า สนามกีฬาเคิลน์ บริษัทพลังงานท้องถิ่น ไรน์เอแนร์กี เอจี เป็นผู้ถือสิทธิ์ชื่อสนามในปัจจุบัน

ในเดือนกรกฎาคม ค.ศ. 2004 ไรน์เอแนร์กีชตาดีอ็อนได้รับเหรียญทองแดงสำหรับรางวัลสิ่งอำนวยความสะดวกจากคณะกรรมการโอลิมปิกสากล ใน ค.ศ. 2005 สนามถูกใช้จัดแข่งขันในรอบแรกของฟีฟ่าคอนเฟเดอเรชันส์คัพ ซึ่งรวมถึงนัดเปิดสนามที่อาร์เจนตินาเอาชนะตูนิเซีย 2–1
# ประเทศอิรักในโอลิมปิกเยาวชนฤดูร้อน 2014
ประเทศอิรัก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติอิรักเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้ประเทศอิรักได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่     Athletics  Boys' Pole vault  

 นักกีฬาที่เข้าร่วม 

กีฬาชายหญิงรวม      

 กรีฑา 

ผลการแข่งขันดังนี้ :
นักกีฬารายการรอบคัดเลือกชิงชนะเลิศผลอันดับผลอันดับMuntadher AbdulwahidPole vault4.903 Q5.05Hussein Al-BayatiHammer throw67.7312 qB68.0110
# ประเทศจิบูตีในโอลิมปิกเยาวชนฤดูร้อน 2014
ประเทศจิบูตี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติจิบูตีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 3 ชนิดกีฬา ผลการแข่งขันครั้งนี้ประเทศจิบูตีได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่     Athletics  Boys' 1500 m  

 นักกีฬาที่เข้าร่วม 

กีฬาชายหญิงรวม      

 กรีฑา 

ผลการแข่งขันดังนี้ :
นักกีฬารายการรอบคัดเลือกชิงชนะเลิศผลอันดับผลอันดับAbdi Aden Abdi800 m1:51.6211 qB1:53.2410Mohamed Ismail Ibrahim1500 m3:47.06 PB2 Q3:45.72 PB
# ประเทศอินโดนีเซียในโอลิมปิกเยาวชนฤดูร้อน 2014
ประเทศอินโดนีเซีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติอินโดนีเซียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 27 คน ใน 10 ชนิดกีฬา ผลการแข่งขันครั้งนี้ประเทศอินโดนีเซียได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่   Anthony Ginting  Badminton  Boys' Singles  22 สิงหาคม

 นักกีฬาที่เข้าร่วม 

กีฬาชายหญิงรวม      

 กรีฑา 

ผลการแข่งขันดังนี้ :
นักกีฬารายการรอบคัดเลือกชิงชนะเลิศผลอันดับผลอันดับJelita Idea Pole vault3.55 m10 qB3.75 m9
# ประเทศกรีเนดาในโอลิมปิกเยาวชนฤดูร้อน 2014
ประเทศกรีเนดา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติกรีเนดาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 2 ชนิดกีฬา ผลการแข่งขันครั้งนี้ประเทศกรีเนดาได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่     Athletics  Girls' 400 m  

 นักกีฬาที่เข้าร่วม 

กีฬาชายหญิงรวม      

 กรีฑา 

ผลการแข่งขันดังนี้ :
นักกีฬารายการรอบคัดเลือกชิงชนะเลิศผลอันดับผลอันดับJosh BoatengDiscus throw51.2416 qB50.0715
# ประเทศฟีจีในโอลิมปิกเยาวชนฤดูร้อน 2014
ประเทศฟีจี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติฟีจีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 26 คน ใน 5 ชนิดกีฬา ผลการแข่งขันครั้งนี้ประเทศฟีจีได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่   Fiji boys' national rugby sevens team  Rugby Sevens  Boys' Tournament  

 นักกีฬาที่เข้าร่วม 

กีฬาชายหญิงรวม      

 กรีฑา 

ผลการแข่งขันดังนี้ :
นักกีฬารายการรอบคัดเลือกชิงชนะเลิศผลอันดับผลอันดับKeasi Naidroka100 m11.2315 qB11.4417
# ผลกระทบกิบส์–ดอนนัน
ผลกระทบกิบส์–ดอนนัน (หรือรู้จักกันในชื่อ ผลกระทบดอนนัน, กฎดอนนัน, สมดุลดอนนัน หรือ สมดุลกิบส์–ดอนนัน) เป็นชื่อพฤติกรรมของอนุภาคมีประจุใกล้กับเยื่อเลือกผ่านที่ไม่สามารถกระจายตัวผ่านทั้งสองฝั่งของเยื่อหุ้มเซลล์ สิ่งนี้แสดงให้เห็นถึงสารประจุต่างกันที่ไม่สามารถผ่านเยื่อหุ้มเซลล์และสร้างประจุไฟฟ้าไม่สม่ำเสมอThe Gibbs–Donnan Equilibrium..., D.C. Mikulecky, retrieved 28 August 2006 ยกตัวอย่างเช่น โปรตีนแอนไอออนขนาดใหญ่ในพลาสมาที่ไม่สามารถผ่านเยื่อหุ้มหลอดเลือดฝอย ทั้งนี้เป็นเพราะแคตไอออนถูกดึงดูดไว้ แต่ไม่ได้มีพันธะติดกับโปรตีน ทำให้แอนไอออนขนาดเล็กจะข้ามผ่านผนังหลอดเลือดฝอย แยกจากโปรตีนแอนไอออนิกได้ดีกว่าที่แคตไอออนขนาดเล็กทำได้

เมื่ออนุภาคไอออนิกขนาดเล็กวิ่งผ่านตัวกั้นในขณะที่อนุภาคทำไม่ได้ ทำให้สารละลายนี้อาจะเป็นเจล คอลลอยด์ หรือสารละลายอิเล็กโทรไลต์ ที่กั้นระหว่างเจลกับเจล หรือเจลกับของเหลว สามารถหน้าที่เป็นเยื่อเลือกผ่านได้ ศักย์ไฟฟ้าที่เกิดขึ้นระหว่างสารละลายสองสารเรียกว่าศักย์ดอนนัน

ผลกระทบนี้ตั้งชื่อตามนักฟิสิกส์ชาวอเมริกัน โจซิอัช วิลลาร์ด กิบส์ ซึ่งเสนอทฤษฎีนี้ใน ค.ศ. 1878 และนักเคมีชาวบริติช เฟรเดริก จอร์จ ดอนนัน ซึ่งทดลองเพื่อศึกษาเรื่องนี้ใน ค.ศ. 1911
# ประเทศลัตเวียในโอลิมปิกเยาวชนฤดูร้อน 2014
ประเทศลัตเวีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติลัตเวียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 13 คน ใน 8 ชนิดกีฬา ผลการแข่งขันครั้งนี้ประเทศลัตเวียได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่   Rebeka Koha  Weightlifting  Girls' 48 kg  17 สิงหาคม

 นักกีฬาที่เข้าร่วม 

กีฬาชายหญิงรวม      

 กรีฑา 

ผลการแข่งขันดังนี้ :
นักกีฬารายการรอบคัดเลือกชิงชนะเลิศผลอันดับผลอันดับJazeps GrozaJavelin throw66.3613 qB70.319
# ซาปอริฌเฌีย
ซาปอริฌเฌีย (,) เป็นนครที่ตั้งอยู่ทางภาคตะวันออกเฉียงใต้ของประเทศยูเครน ตั้งอยู่ริมฝั่งแม่น้ำนีเปอร์ ถือเป็นศูนย์กลางการปกครองของแคว้นซาปอริฌเฌีย

ซาปอริฌเฌียมีชื่อเสียงจากเกาะคอร์ตึตเซียและสถานีไฟฟ้าพลังน้ำนีเปอร์ นครมีความสำคัญในด้านการผลิตเหล็ก อะลูมิเนียม เครื่องยนต์อากาศยาน รถยนต์ และสินค้าอุตสาหกรรมหนัก